**ประกาศองค์การบริหารส่วนตำบลโคกสะอาด**

**เรื่อง การเสริมสร้างวัฒนธรรมองค์การบริหารส่วนตำบลโคกสะอาด**

**“สุจริต โปร่งใส องค์การบริหารส่วนตำบลโคกสะอาดใสสะอาด”**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ด้วยองค์การบริหารส่วนตำบลโคกสะอาดให้ความสำคัญเรื่อง การป้องกันการทุจริตและประพฤติมิชอบตามนโยบายของรัฐมาอย่างต่อเนื่อง เพื่อเป็นการปลูกฝังค่านิยมในการปฏิบัติงานด้วยความซื่อสัตย์สุจริต เป็นไปตามหลักธรรมาภิบาล ลดโอกาสรับสินบนของเจ้าหน้าที่ของรัฐ และเป็นการเสริมสร้างค่านิยมประหยัดตามหลักปรัชญาของเศรษฐกิจพอเพียง รวมทั้งเป็นมาตรการภายในเพื่อป้องกันการทุจริต จึงได้กำหนดมาตรการเพื่อสร้างวัฒนธรรมองค์การบริหารส่วนตำบลโคกสะอาด “สุจริต โปร่งใส องค์การบริหารส่วนตำบลโคกสะอาดใสสะอาด” ให้เจ้าหน้าที่ทุกระดับ ยึดถือและปฏิบัติตาม ดังนี้

 ๑.ยึดถือและปฏิบัติตนตามมาตรฐานทางจริยธรรม ตามมาตรา 4 แห่งพระราชบัญญัติมาตรฐานทางจริยธรรม พ.ศ.๒๕๖๒ อย่างเคร่งครัด

 ๒.ปฏิบัติหน้าที่ด้วยความซื่อสัตย์ สุจริต โปร่งใส พร้อมรับการตรวจสอบจากหน่วยงานภายนอก

 3.ต้องไม่เกี่ยวข้องกับการรับหรือให้สินบนหรือผลประโยชน์อื่นใดทุกชนิด และไม่ทำการใดๆอันขัดต่อประโยชน์ส่วนตนและผลประโยชน์ส่วนรวมทุกกรณี

 ๔ มีจิตสำนึกด้านคุณธรรม จริยธรรม เพื่อประโยชน์ส่วนรวมและสังคม

5.ปฏิบัติตนตามหลักปรัชญาของเศรษฐกิจพอเพียงและเป็นแบบอย่างที่ดีในการดำเนินชีวิต

 ทั้งนี้ให้หัวหน้าส่วนราชการ กำชับให้เจ้าหน้าที่ในองค์การบริหารส่วนตำบลบางปิดยึดถือและปฏิบัติตามอย่างเคร่งครัด

จึงประกาศให้ทราบโดยทั่วกัน

ประกาศ ณ วันที่ ๑4 มกราคม พ.ศ.๒๕65

 (นายชัยชนะ อรจันทร์)

 นายกองค์การบริหารส่วนตำบลโคกสะอาด